CELEX: 62020TN0566
Language: mt
Date: 2020-09-11 00:00:00
Title: Kawża T-566/20: Rikors ippreżentat fil-11 ta’ Settembru 2020 – Residencial Palladium vs EUIPO – Fiesta Hotels & Resorts (PALLADIUM HOTEL GARDEN BEACH)

3.11.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 371/24
            
         
      Rikors ippreżentat fil-11 ta’ Settembru 2020 – Residencial Palladium vs EUIPO – Fiesta Hotels & Resorts (PALLADIUM HOTEL GARDEN BEACH)
      (Kawża T-566/20)
      (2020/C 371/28)
      Lingwa tar-rikors: l-Ispanjol
      
         Partijiet
      
      
         Rikorrenti: Residencial Palladium, SL (Ibiza, Spanja) (rappreżentant: D. Solana Giménez, avukat)
      
         Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
      
         Parti oħra quddiem il-Bord tal-Appell: Fiesta Hotels & Resorts, SL (Ibiza, Spanja)
      
         Informazzjoni dwar il-proċedimenti quddiem l-EUIPO
      
      
         Proprjetarju tat-trade mark kontenzjuża: il-parti l-oħra quddiem il-Bord tal-Appell
      
         Trade mark kontenzjuża kkonċernata: it-trade mark figurattiva tal-Unjoni “PALLADIUM HOTEL GARDEN BEACH” – Trade mark tal-Unjoni Nru 8 564 701
      
         Proċedimenti quddiem l-EUIPO: proċedimenti għal dikjarazzjoni ta’ invalidità
      
         Deċiżjoni kkontestata: id-deċiżjoni tar-Raba’ Bord tal-Appell tal-EUIPO tat-30 ta’ Ġunju 2020 fil-Każ R 1542/2019-4
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla u tiddikjara mingħajr effett id-deċiżjoni kkontestata, u tiddikjara l-invalidità tat-trade mark tal-Unjoni Nru 8 564 701;
               
            
                  —
               
               
                  tikkundanna lill-EUIPO għall-ispejjeż.
               
            
         Motiv invokat
      
      Insostenn tar-rikors tagħha, ir-rikorrenti tallega li l-Bord tal-Appell wettaq żball billi bbaża d-deċiżjoni tiegħu fuq il-fatt li l-imsemmija parti ma pprovatx debitament l-użu u l-portata mhux biss lokali tas-sinjal preċedenti mhux irreġistrat GRAND HOTEL PALLADDIUM.